王浩信

王浩信，原名王昊，係香港男演員同歌手，邵氏兄弟同無綫電視經理人合約藝員。

王浩信先後喺2017年同2020年嘅《萬千星輝頒獎典禮》攞到「最佳男主角」獎。2019年，王浩信喺《流行經典50年》演唱《至少還有你》，有網民讚唱得好。

生平 
王浩信喺中國嘅新疆出世，但係細細個就已經跟父母落咗嚟香港。

佢入娛樂圈之前係做平面設計，有一次佢唱卡啦OK嗰陣無意間畀經理人發掘，因而入行，但係佢喺唱歌方面發展麻麻，後來佢歌手嘅約完咗，王浩信就加入無綫電視，開始拍戲。

家庭生活 
王浩信同女友陳自瑤喺2011年11月11號上午晝11點舉行婚禮，後來兩人經常被傳出關係早已疏遠同埋離婚等嘅消息，但未有得到任何一方證實。2012年4月27號，陳自瑤生咗一個女王靖喬。2017年9月，佢接受訪問嘅時候話個女遺傳咗自己設計天分，鍾意畫畫，父女之間透過爸爸畫畫、女兒油顏色作親子溝通。王浩信同時表示個女遺傳咗佢好多，包括長腿，笑言擔心佢因此咁而多人追。

演出作品

電視劇

電視劇

電影

網絡電影

微電影

電台節目 
 2005 - 2006年：TeenPower《大堆頭》

香港電視男演員
香港電影男演員
無綫電視男藝員
香港男歌手
昊